open-index/open-wikipedia-markdown huggingface dataset:
Mirko Pigliacelli

**Mirko Pigliacelli** () (1993-yil 30-iyunda tugʻilgan) — italiyalik professional futbolchi. Mirko Pigliacelli B Seriya vakili „Palermo“ klubi darvozaboni hisoblanadi.

## Klublardagi oʻyin faoliyati
Mirko Pigliacelli „Roma“ klubi yoshlar akademiyasi bitiruvchisi hisoblanadi. 2012-yilda Mirko Pigliacelli A Seriya vakili „Parma“ klubiga oʻtdi. 2012—2013-yilgi mavsumda Mirko Pigliacelli B Seriya vakili „Sassuolo“ jamoasiga ijaraga berildi. Mirko Pigliacelli „Sassuolo“ klubi safida faqat bir marta oʻynadi, chunki klub A Seriyaga koʻtarildi. 2013—2014-yilgi mavsumda Mirko Pigliacelli yana B seriyada, bu safar „Pescara“ klubida ijara shartnomasi asosida oʻynadi.

2014-yilda Mirko Pigliacelli B Seriyaning yangi aʼzosi „Frosinone“ klubiga mavsumiy ijara asosida qoʻshildi. 2015-yil 26-yanvarda Mirko Pigliacelli klub bilan kelishuv shartnomasiga imzo chekdi.

Keyin Mirko Pigliacelli 2015-yilning yozida erkin agent sifatida „Pescara“ klubiga qoʻshildi va mavsumning qolgan qismida darhol „Pro Vercelli“ klubiga ijaraga berildi. 2018-yilning 3-yanvarida Mirko Pigliacelli yana „Pro Vercelli“ klubiga ijara shartnomasi asosida qoʻshildi.

### Universitatea Craiova
2018-yilning 30-iyunida Mirko Pigliacelli „Universitatea Creiova“ klubiga mavsumiy ijara asosida qoʻshildi. Ruminiya I ligasining eng kuchli darvozabonlaridan biriga aylanganidan soʻng, 2018-yil 18-dekabrda „oq-koʻklar“ Mirko Pigliacelli bilan shartnomani uzaytirganliklarini eʼlon qilishdi. Darvozabon 2022-yilgacha amal qiladigan 300 000 yevrolik yangi shartnoma imzoladi.

Tuttomercato maʼlumotlariga koʻra, 2019-yilda Mirko Pigliacelli A Seriyaning "Torino ", „Cagliari“ va "Parma " klublaridan kelgan transfer takliflariga qiziqish bildirgan.

### Italiyaga qaytish
2022-yilning 22-iyulida Mirko Pigliacelli B seriya vakili „Palermo“ klubi bilan uch yillik shartnoma imzoladi.

## Faoliyat statistikasi

## Manbalar
Yamanobe (Yamagata)

Yamanobe (yaponcha: Yamanobe-machi?) Yaponiyaning Yamagata prefekturasida joylashgan shahardir. 2020-yil 1-mart holatiga koʻra, shaharchada 4839 ta xonadonda 14174 nafar aholi istiqomat qilgan, aholi zichligi har kvadrat kilometrga 230 kishidan toʻgʻri keladi. Shaharning umumiy maydoni 61,36 kvadrat kilometr (24 mi²).

## Geografiyasi
Yamanobe Yamagata prefekturasining markaziy qismidagi Yamagata havzasining janubi-sharqiy qismida, togʻlar bilan oʻralgan hududda joylashgan. Shirataka togʻi qisman shahar chegaralarida joylashgan.

### Qoʻshni munitsipalitetlar

* Yamagata prefekturasi
** Yamagata
** Ōe
** Asahi
** Nakayama
** Shirataka
** Nanʼyo

### Iqlimi
Yamanobe nam kontinental iqlimga ega (Köppen iqlim tasnifi *Cfa*), katta mavsumiy harorat farqlari kuzatiladi, issiq (va koʻpincha nam) yoz va sovuq (baʼzan qattiq sovuq) qish mavsumi bu hudud uchun xosdir. Yogʻingarchilik yil davomida sezilarli boʻlsa-da, lekin avgustdan oktyabrgacha eng kuchli darajasi qayd etilgan. Yamanobeda oʻrtacha yillik harorat 10,1 °C. Yillik oʻrtacha yogʻin miqdori 1546 mm boʻlib, sentyabr eng seryogʻin oy hisoblanadi. Avgustda eng yuqori harorat 23,9 °C, eng past harorat esa yanvarda, −2,6 °C kuzatiladi.

## Demografiyasi
Yaponiya aholini roʻyxatga olish maʼlumotlariga koʻra, Yamanobe aholisi soni 2000-yilda eng yuqori choʻqqiga chiqdi va shundan buyon kamayib bormoqda.

## Tarixi
Hozirgi Yamanobe hududi qadimgi Deva viloyatining bir qismi boʻlgan. Meidzi davri boshlanganidan keyin hudud Yamagata prefekturasi, Higashimurayama tumani tarkibiga kiritildi. Yamanobe qishlogʻi 1889-yil 1-aprelda zamonaviy munitsipalitetlar tizimini yaratish vaqtida tashkil etilgan. 1896-yilda u shahar maqomiga koʻtarilgan.

## Iqtisodiyoti
Yamanobe iqtisodiyoti qishloq xoʻjaligiga asoslangan.

## Taʼlim tizimi
Yamanobeda uchta davlat boshlangʻich maktabi va shahar hukumati tomonidan boshqariladigan ikkita davlat oʻrta maktabi shuningdek, Yamagata prefekturasi taʼlim kengashi tomonidan boshqariladigan bitta davlat oʻrta maktabi faoliyat yuritadi.

## Transporti

### Temir yoʻl
 Sharqiy Yaponiya temir yoʻl kompaniyasi — Aterazava liniyasi

* Uzen-Yamabe

### Magistral yoʻl

*  Tohoku Chūō Expressway : Yamagata Chuo almashish stansiyasi
* Milliy yoʻnalish 485

## Mahalliy diqqatga sazovor joylar

* Yamanobe qal’asi

## Yamanobedagi taniqli odamlar

* Mineichiro Adachi, diplomat, huquqshunos olim

## Manbalar

## Havolalar

* Rasmiy veb -sayt
Irkutskda Su-30 samolyotining qulashi

**Su-30 samolyotining qulashi** — 2022-yil 23-oktabr, yakshanba kuni mahalliy vaqt bilan taxminan 18:00 da Irkutsk shahrida sodir boʻlgan aviahalokat. Su-30SM samolyoti parvozni amalga oshirayotgan vaqtida Nova-Lenino mikrorayonining 2-Sovetskiy koʻchasidagi yogʻochdan yasalgan ikki qavatli turar-joy binosiga qulab tushdi. Ikki uchuvchi halok boʻldi, ushbu uyda yashovchilar jarohat olishmadi. Halokatdan keyin yongʻin kelib chiqqan va yongʻin maydoni 200 m2 ni tashkil qilgan. 150 ga yaqin uy elektr energiyasidan uzildi. Bir qancha vaqtdan soʻng Irkutskdagi aviahalokat zonasidagi barcha uylar elektr taʼminotiga ulandi. Lenin tumani hududida munitsipal favqulodda holat rejimi joriy etildi.

## Halok boʻlganlar
Irkutsk gubernatori sinov parvozi vaqtida halok boʻlgan uchuvchilar haqida maʼlumot berdi, bular:
* Maksim Konyushin — Rossiya Federatsiyasida xizmat koʻrsatgan sinovchi-uchuvchi;
* Viktor Kryukov — mayor, ikkinchi toifali harbiy uchuvchi, uchinchi toifali sinovchi-uchuvchi.

## Tergov
Tergov qoʻmitasi xabariga koʻra samolyot aviakorxonaga tegishli boʻlgan va jangovar oʻq-dorilarsiz sinov-tajriba parvozini amalga oshirayotgan boʻlgan. Ushbu holat boʻyicha RF JK 263 moddasi („Havo transpori ekspluatatsiyasi va havfsizligi qoidalarini buzilishi“) boʻyicha jinoiy ish qoʻzgʻatildi. Irkuts gubernatori Igor Kobzekga koʻra favqulotda vaziyatni tergov qilish uchun aviasanoat mutahassislaridan iborat komissiya tuzilgan.
### Sabablar
24-oktabr kuni tergov qoʻmitasi Irkutskdagi Su-30 halokatining ikkita asosiy versiyasini maʼlum qildi, bular: uskunaning nosozligi va uchuvchi xatosi. Favqulodda xizmatlar RIA Novosti agentligiga bergan xabariga koʻra, Su-30 uchuvchilari uchish vaqtida hushini yoʻqotgani uchun qulagan samolyotni Irkutskning turar-joy sektoridan olib qocha olmagan. Shuningdek, ekipaj halok boʻlishiga kislorod ballonlaridagi azot qoldigʻi sabab boʻlgan boʻlishi mumkin.

## Rasmiy munosabat
Shu kuni shahar meri Ruslan Bolotov oʻzining Telegram-kanalida.
Irkutskda aholi yordam soʻragan taqdirda vaqtinchalik yashash joyi tayyorlangani haqida xabar qoldirdi.

Samolyot halokatga uchragan yogʻoch uyda ikkita oila — jami besh kishi istiqomat qilgan. Shuningdek, gubernator hukumat Irkutskdagi aviahalokatdan keyin uy egalarini uy-joy bilan taʼminlash va mol-mulkini yoʻqotganlik uchun toʻlovlarni toʻlash masalasini koʻrib chiqishi haqida xabar qildi.

## Yana qarang
* Eyskda Su-34 samolyotining qulashi
*Nepelda samolyot qulashi
*Brovaridagi vertolyot qulashi

## Manbalar
Patrick Bauer

**Patrick Bauer** (1992-yil 28-oktabrda tugʻilgan) — nemis professional futbolchisi, „Preston North End“ klubining markaziy himoyachisi.

## Klublardagi faoliyati
2011-yil may oyida Bauer VfB Stuttgart bilan shartnomasini 2015-yil iyunigacha uzaytirdi. 2011-yil 29-iyulda u VfB Stuttgartning birinchi jamoasi bilan 2011—2012 DFB-Pokalning birinchi bosqichida SV Wehen Wiesbadenga qarshi oʻyinda debyutini oʻtkazdi.

2012-yil 17-avgustda Bauer 2012—2013-yilgi mavsum oxirigacha CS Maritimoga ijaraga berildi. 2012-yil 26-avgustda CS Maritimo B safida Segunda Ligada Vitoria SC B ga qarshi debyut qildi. Olti kundan soʻng u Segunda Ligadagi birinchi golini „Sporting B“ga qarshi oʻyinda kiritdi. 2013-yilning 24-iyulida Bauer Maritimo bilan uch yillik shartnoma imzoladi.

2015-yil 22-iyun kuni Bauer Championship vakili Charlton Athletic klubi bilan toʻrt yillik shartnoma imzoladi. 2015-yilning 8-avgustida „Charlton Athletic“da „QPR“ga qarshi debyut qilgan. 12-sentabr kuni Bauer „Rotherham United“ga qarshi oʻyinda (1:1) klubdagi birinchi golini kiritdi.

2019-yil 26-may kuni Bauer „Wambley“ stadionida „Sunderland“ga qarshi 2019-yilgi EFL 1-liga pley-off finalining 94-daqiqasida gʻalaba golini kiritdi.

2018—2019-yilgi mavsum oxirida Charlton unga yangi shartnoma taklif qildi, lekin buning oʻrniga chempionship jamoasi Preston North End bilan uch yillik shartnoma imzolashga qaror qildi.

## Xalqaro faoliyati
Bauer Germaniya yoshlar terma jamoasida jami oʻn marta maydonga tushgan.

## Shaxsiy hayoti
Bauer va uning rafiqasi 2019-yilning may oyida ilk bor qiz farzandli boʻlishgan.

## Faoliyat statistikasi

### Klublarda

## Yutuqlari
**Charlton Athletic**

* EFL League One pley-off oʻyinlari: 2019

## Manbalar

## Havolalar

* Profil lpfp.pt  
* Profil kicker.de 
*
Tilak Joʻra

**Tilak Joʻra** — oʻzbek adabiyotshunosi, tarjimoni va shoiri. Filologiya fanlari nomzodi. Turk, arman, ozarbayjon va tatar shoirlarining sheʼrllarini oʻzbekchaga tarjima qilgan. Tarjima ishiga oid „Tarjima sanʼati“ va adabiyotshunoslikka oid „Nozim Hikmat va Oʻzbekiston“, „Hozirgi turk sheʼriyati“ kitoblarining muallifi.

## Hayoti
Tilak Joʻra 1947-yilda Buxoro viloyatining Qorakoʻl tumanidagi Sayyod qishlog‘ida tugʻilgan. 1956—1966-yillarda oʻrta maktabda, 1966—1972-yillarda hozirgi Oʻzbekiston milliy universitetining jurnalistika fakultetida oʻqigan. 1978—1981-yillarda aspiranturada tahsil olgan. 1970-yildan umrining oxiriga qadar universitetning tarjima nazariyasi kafedrasida talabalarga tarjima ilmidan saboq bergan, 1986-yilda filologiya fanlari nomzodi ilmiy darajasini olish uchun dissertatsiya yoqladi. Shoir 1994-yilda toʻsatdan vafot etgan. Ayolining ismi Kumush. Ulardan ikki qiz va ikki oʻgʻil (Nodira va Shoira, Orif, Nozim) farzand yodgor boʻlib qolgan.

## Ijodi

U tarjimon sifatida turk tilidan Nozim Hikmatning „Dogʻlarja“ sheʼrlar toʻplamini, shuningdek, arman shoiri Margaryan ijodidan namunalarni oʻzbek tiliga tarjima qilgan. Ozarbayjon, tatar va boshqa bir qator xalqlarning taniqli shoirlari sheʼrlarini ham oʻzbek tiliga tarjima qilgan. Tarjima masalalari boʻyicha koʻplab ilmiy maqolalar yozgan. „Tarjima sanʼati“ nomli kitob yozgan. „Nozim Hikmat va Oʻzbekiston“ va „Hozirgi turk sheʼriyati“ nomli adabiyotshunoslikka oid kitob chop ettirgan.

Asarlari: „Rayhon“ (1977), „Olam ostonasi“ (1980), „Yulduzlar tabassumi“ (1981), „Chorrahadagi uy“ (1983), „Sanduvoch“ (1988), „Ruhiyat“ (1990).

Oʻljaboy Qarshiboyning aytishicha:

Ibrohim Haqqulning fikricha:

## Vafoti
Tilak Jo‘ra 1994-yilning 21-aprelida Toshkent shahrida vafot etdi. Adib Buxoro viloyati Qorako‘l tumanidagi Hazrati Mastali bobo qabristoniga dafn etilgan.

## Manbalar

## Havolalar
* 
*
*
Sue Smith

**Susan Jane Smith** (Sue Smith) () (1979-yil 24-noyabrda tugʻilgan) sobiq ingliz futbolchisi hisoblanadi. Jane Smith oxirgi marta „Doncaster Rovers Belles“ klubi va Angliya ayollar milliy futbol terma jamoasida oʻynagan. Jane Smith futbolchilik faoliyati davomida chap qanot hujumchisi yoki hujumchisi sifatida maydonda harakatlangan.

## Klublardagi oʻyin faoliyati
Jane Smith oʻsmirlik chogʻida „Tranmere Rovers“ klubida oʻynagan, biroq yillar davomida mamlakatning top-klublaridan bir nechta takliflar tushganidan soʻng, 2002-yilning yozida „Leeds United“ klubi (2008-yildan 2010-yilgacha „Lids Karnegi“ nomi bilan tanilgan) bilan shartnoma imzoladi.

„Leeds United“ klubi FA WSLga chiqa olmaganidan soʻng, Jane Smith 2010-yilning avgust oyida „Lincoln Ladies“ klubi bilan shartnoma imzoladi. 2011-yil dekabr oyida Jane Smith „Doncaster Rovers Belles“ klubi tarkibiga qoʻshildi. „Belles“ klubi menejeri John Buckley Jane Smithning jamoa tarkibiga qoʻshilishini „klub uchun ulkan toʻntarish“ deb taʼrifladi. Jane Smith oʻzining „Doncaster Rovers Belles“ klubidagi debyut oʻyinini (2:1 hisobida) gʻalaba bilan boshladi. Ammo oʻyinda Jane Smith jarohat oldi va jamoa safidan toʻqqiz oyga chiqishga majbur boʻldi.

Baʼzi jarohatlardan soʻng Jane Smith 2017-yilgi mavsum oldidan „Doncaster Rovers Belles“ klubini tark etdi. Jane Smith futbolchilik faoliyati yakunlanganligini eʼlon qilmagan, lekin 2016-yilgi mavsum oxiridan beri biror jamoa safida futbol oʻynamagan.

### Xalqaro oʻyinlardagi gollari

## Shaxsiy hayoti
Faoliyati davomida Jane Smith oʻzining soch turmagi bilan tanilgan. Jane Smith „Everton“ klubi muxlisasi hisoblanadi.

## Manbalar
2015–2016-yilgi changʻida sakrash boʻyicha Jahon kubogi

**2015–2016-yilgi Changʻida sakrash boʻyicha Jahon kubogi** — umumiy tahlillarga koʻra erkaklar uchun chang'ida sakrash boʻyicha 37- jahon kubogi mavsumi, changʻida uchish boʻyicha 19-rasmiy Jahon kubogi mavsumi va ayollar uchun 5-jahon kubogi mavsumi boʻlgan. Musobaqa 2015-yil 21-noyabrda Germaniyaning Klingental shahrida boshlangan va 2016-yil 20-martda Sloveniyaning Planitsa shahrida yakunlangan.

Erkaklar oʻrtasida oʻtgan mavsumdagi chempionlar umumiy hisobda Severin Freund, changʻi uchish boʻyicha Peter Prevc va Millatlar kubogida Germaniya chempion boʻlgan. Ayollar chempionligi uchun Daniela Irashko-Stolz umumiy chempionlik unvonini, Avstriya esa Millatlar kubogini himoya qilgan.

Olmaotada, yaʼni Qozogʻiston mamlakatida tarixda birinchi marta changʻidan sakrash boʻyicha Jahon kubogi musobaqalari boʻlib oʻtgan. Bir nechta tadbirlar ob-havo sharoiti tufayli bekor qilinishi yoki boshqa joylarga koʻchirilishi kerak edi. Titisee-Neustadtning bekor qilingan individual musobaqasi 2016-yil 17-martda Planikada almashtirilgan, bu Letalnica bratov Gorishek tarixda ketma-ket toʻrtta Jahon chempionati musobaqasini oʻtkazgan birinchi tepalikka aylangan.

Umumjamoa hisobida Norvegiya uch marta, Germaniya ikki marta, Sloveniya bir marta gʻalaba qozongan. Millatlar kubogida Norvegiya, ikkinchi oʻrinni Sloveniya va Germaniya egallagan. Planika shahridagi mavsum finalida tepalik musobaqalari va to'rt kunlik musobaqalarda jami 111 000 kishi (2500/20500/22500/32500/33000) yig'ilgan.

## Jahon chempionati mezbonlari xaritasi
Bu mavsumda erkaklar (21) va ayollar (10) oʻrtasida jahon kubogi musobaqalari oʻtkaziladigan barcha 24 ta joy. Kuusamo /Ruka va Raşnovdagi tadbirlar butunlay bekor qilingan.

## Erkaklar reytingi

### Umumiy musobaqalar

### Millatlar kubogi

### Pul mukofoti

### To'rt tepalik turniri

### Chang'ida uchish

## Ayollar reytingi

### Umumiy musobaqalar

### Millatlar kubogi

### Pul mokofoti

## Bosh murabbiylar

### Mamlakatlar kesimida

## Yutuqlar

; Faoliyatidagi birinchi jahon chempionati gʻalabasini qoʻlga kiritgan shaxlar
:

*  Daniel-André Tande  
*  Kenneth Gangnes  
*  Maja Vtič 
*  Johann André Forfang 

*

; Bu mavsumdagi jami gʻalabalar soni (qavs ichida barcha vaqtlardagi gʻalabalar koʻrsatilgan)
:

*  Peter Prevc — 15 (21)
*  Sara Takanashi — 14 (44)
*  Severin Freund — 3 (21)
*  Michael Hayböck — 3 (4)
*  Daniela Iraschko-Stolz — 2 (12)
*  Robert Kranjec — 2 (7)
*  Roman Koudelka — 1 (5)
*  Stefan Kraft — 1 (4)
*  Anders Fannemel — 1 (3)
*  Daniel-André Tande — 1 (1)
*  Kenneth Gangnes — 1 (1)
*  Maja Vtič — 1 (1)
*  Johann André Forfang — 1 (1)

## Manbalar
2019–2020-yilgi Formula E chempionati

**2019—2020-yilgi Formula E chempionati** FIA Formula E chempionatining oltinchi mavsumi boʻlib, Xalqaro avtomobil federatsiyasi (FIA) tomonidan ruxsat etilgan qoidalar asosida oʻtkaziladi. 

## Jamoalar va poygachilar
Barcha jamoalar Spark SRT05e shassisi va har qanday ob-havoga mos keladigan Michelin shinalaridan foydalanishgan.

## Chempionat oʻtkazilgan joylar

## Chempionat jadvali

### Ball

* S/O — Start ololmadi
* S/Oʻ — Saralashdan oʻtolmadi
* DSK — Diskvalifikatsiya
* I/E — Ishtirok etmadi
* CH/K — Chiqib ketdi

## Manbalar

## Havolalar
*
Satoru Nomura

Fukuoka Prefekturasining Yakuza aʼzosi. U Kudo-kay guruhining beshinchi prezidenti hisoblanadi.

## Yoshligi
Nomura 1946-yilda boy dehqon oilasida oltinchi va kenja farzand boʻlib tugʻilgan. U oʻsmirlik chogʻida qimor oʻyinlariga berilib ketgan va oʻz boyligini shu odatiga bagʻishlagan va huquqbuzarga aylangan. Turli jinoyatlar, jumladan, mashina oʻgʻirlaganligi uchun uni koʻpincha bolalar koloniyasiga yuborishardi. Nomura oʻrta maktabni tugatmagan. 20 yoshidayoq u yakuzalar toʻdasi Kudo-kayga qoʻshilgan edi.

Nomura jinoyat olamida yashagan yillari davomida koʻchmas mulk firibgarligi va noqonuniy qimor oʻyinlari kabi jinoyatlarga qoʻl urgan va bu unga katta daromad keltirgan. U keyinchalik yakuzalar yetakchisi boʻlish uchun yuqori darajaga koʻtarilgan. 2008-yilda jinoiy karyerasining eng yuqori choʻqqisida uning qanoti ostida 1200 dan ortiq aʼzo boʻlgan, ammo 2020-yilga kelib bu son 400 ga tushgan.

1998-yilda Nomura baliqchilik biznesi rahbarini omma oldida otib tashlagan. 2012-yilda Kudo-kayni tekshirayotgan nafaqadagi politsiyachi Nomuraning buyrugʻi asosida oyogʻiga oʻq uzilgan boʻlsa, 2013-yilda Nomura kosmetik jarrohlik klinikasining hamshirasini munosabati va operatsiyasi natijasidan norozi boʻlganligi uchun pichoqlangan edi.

## Hibsga olinganliklari
2014-yil 13-sentabrda Nomura Kitakyushudagi baliqchilar uyushmasining sobiq rahbari Kunihiro Kajivarani otib oʻldirishda ishtirok etgani uchun OAV politsiyasi tomonidan hibsga olingan. 1-oktabr kuni u hamshirani pichoqlab, oʻldirishga urinishda ayblanib, yana hibsga olingan. 2015-yilning 22-may kuni u stomatologni pichoqlab, oʻldirishga urinish uchun qayta hibsga olingan. 16-iyun kuni u soliq toʻlashdan boʻyin tovlaganlikda gumonlanib, yana bir bor hibsga olingan. 6-iyul kuni u sobiq politsiya inspektorini oʻldirishga urinish va otishma aybi bilan ozodlikdan mahrum qilingan.

## Sudlari va hukmlari
Nomuraning sud jarayoni 2021-yil 14-yanvarda boshlandi. 2021-yil 24-avgustda Fukuoka okrug sudi Nomurani toʻrtta hujum, jumladan, qotillikka buyruq bergani uchun oʻlimga hukm qildi.

Nomura yakuzaning oʻlimga hukm qilingan birinchi yuqori martabali aʼzosi edi. Xuddi shu sud jarayonida uning oʻng qoʻli Fumio Tanou umrbod qamoq jazosiga hukm qilindi. Xabar qilinishicha, Nomura raislik qiluvchi sudya Tsutomu Adachiga tahdid qilgan va uni oʻlimga mahkum qilgani uchun hali afsuslanishini aytgan, bu esa sudya va sud jarayonida ishtirok etayotgan barcha shaxslarning xavfsizligi choralarini kuchaytirishga olib kelgan. Ayni paytda u hukm ustidan apellyatsiya shikoyati beryapti

## Manbalar
Haydarobod ePrix

**Haydarobod ePrix** Hindistonning Haydarobod shahrida boʻlib oʻtadigan musobaqa hisoblanadi. 

## Tarixi

## Manbalar
Diriyah ePrix

**Diriyah ePrix** — bu Saudiya Arabistonining Diriyah shahrida boʻlib oʻtadigan elektromobillar va Yaqin Sharqda oʻtkazilgan birinchi Formula E poygasi. 

## Natijalar

## Gʻoliblar

## Manbalar
Ivan Larin

**Ivan Vasilyevich Larin** (1926-yil 7-yanvar – 1986-yil 1-noyabr) – sovet sobiq futbolchisi, hujumchi va yarim himoyachi ampulasida oʻynagan, futbol jamoalarida murabbiy sifatida faoliyat olib borgan. SSSR sport ustasi, RSFSRda xizmat koʻrsatgan murabbiy.

## Faoliyati
Moskvada „Stalinets“ yoshlar jamoasi tarbiyalanuvchisi. Ikki jahon urushidan keyingi dastlabki yillarda Moskvaning „Mehnat zahiralari“ jamoasi tarkibida "B" toifasidagi ligada oʻynagan.

1948-yilda Moskvaning „Lokomotiv“ jamoasiga oʻtgan. Ivan „A“ toifasida ligadagi debyut oʻyinini 1948-yil 2-mayda Kiyevning „Dinamo“ jamoasisiga qarshi oʻtkazgan. Oliy ligadagi ilk golini 1948-yil 22-avgustda Leningradning „Zenit“ jamoasiga qarshi oʻyinda kiritgan. 1951-yilda VMS (Moskva) jamoasi safida „A“ ligasida oʻynagan. 1953-yildan ustalar jamoalaridagi faoliyatining oxirigacha yana „Lokomotiv“ klubida oʻynagan.

Umuman olganda, Larin oliy ligada 161 ta oʻyin oʻtkazib, 7 ta gol urgan.

## Murabbiylik faoliyati
1957-yilda „Lokomotiv“ (Babushkin) jismoniy tarbiya jamoasida oʻyinovchi murabbiy sifatida ishlagan.

Larin 1968-yilda Dushanbening „Energetika“ (keyinchalik – „Pomir“) jamoasida bosh murabbiylik qilgan. Ivan keyinchalik Uralmash, Neftyanik (Fargʻona), Spartak (Orjonikidze), Volgar, Uralan jamoalarida murabbiylik faoliyatini olib borgan.

Larin 1986-yil 1-noyabrda 61 yoshida vafot etgan.

## Manbalar

## Havolalar

* Ivan Larin Footballfactsru saytida
* Ivan Larin Footballdatabase saytida
Serafim Xolodkov

**Serafim Mixaylovich Xolodkov** (1920-yil 15-yanvar, Starojilovo, Polyanskiy volosti, Pronskiy tumani, Ryazan viloyati, SSSR – 1998-yil 10-iyun, Moskva) – sovet sobiq professional futbolchisi. Himoyachi ampulasida oʻynagan. SSSR sport ustasi.

## Faoliyati

### Futbolchilik faoliyati
Moskva Spartak klubining yoshlar jamoasi tarbiyalanuvchisi. SSSR chempionatlarida Moskvaning „Spartak“ (1936—941, 1943—1949), Moskvaning „Krilya Sovetov“ (1941) va VMS(1950—1952) klublarida oʻynagan.

### Murabbiylik faoliyati
Murabbiylik faoliyatini 1955-yilda Kalininning „Spartak“ klubida murabbiy sifatida boshlagan. Vilnyusning „Zalgiris“ (1963—1965, 1971—1973), Moskvaninig „Spartak“ (1966), Dnepropetrovskning „Metallurg“ (1957—1963), Nalchikning „Spartak“ (1967), Ashxobodning „Stroitel“ (1968—1969), Riganing „Daugava“ (1970—1971), Fargʻonaninf „Neftchi“ (1974—1977) jamoalarida murabbiylik qilgan

## Yutuqlar

* SSSR kubogi gʻolibi (1946, 1947)
* SSSR chempionatining bronza medali sovrindori (1948, 1949)
* SSSR kubogi finalchisi (1948)
* Mavsumning 33 nafar eng yaxshi futbolchisi roʻyxatiga kiritlgan – 1 marta (1948)

## Manbalar

## Havolalar

* Serafim Xolodkov Fanat1k saytida
* Serafim Xolodkov Spartak Moskva saytida
Daniya — Turkiya munosabatlari

**[[Daniya|Daniya Qirolligi]] va [[Turkiya|Turkiya Respublikasi]] oʻrtasida diplomatik munosabatlar** rasman 1923-yilda oʻrnatilgan; ular Daniya va Usmonli imperiyasi oʻrtasidagi XVIII asrda boshlangan munosabatlarning davomiga aylandi. Daniyaning Anqarada, Turkiyaning Kopengagenda elchixonasi bor. Har ikki davlat NATO aʼzosi. Daniya va Turkiya oʻrtasidagi diplomatik munosabatlar karikatura mojarosi va kurdlarning sunʼiy yoʻldosh telekanali tufayli keskinlashgan.

## Munosabatlar
1756-yil 14-oktabrda Sulton Usmon III va qirol Fridrix V oʻrtasida doʻstlik va savdo shartnomasi imzolangan. 1758-yilda Daniya Usmonlilar imperiyasiga favqulodda vakil tayinladi.

1618-yildan 1648-yilgacha Daniya va Usmonli imperiyasi Muqaddas Rim imperiyasiga qarshi birgalikda kurashdilar. Shimoliy urush davrida Daniya va Usmonlilar imperiyasi bir-biri bilan urush holatida boʻlgan. Mamlakatlar 1803-yildan 1815-yilgacha Napoleon urushlari paytida ittifoqchi boʻlgan.

1920-yilgi Turk-Arman urushi davrida Daniya Armaniston Demokratik Respublikasi va Turkiya oʻrtasidagi muzokaralarda vositachi boʻlgan.

1926-yilda Anqarada Daniya va Turkiya oʻrtasida savdo bitimi, 1930-yilda hamkorlik, savdo va dengizchilik toʻgʻrisidagi shartnoma imzolangan. 1932-yilda Shveysariyaning Jeneva shahrida ikkala davlat ham Tinchlik shartnomasini imzoladilar. 1948-yilda oʻzaro toʻlovlar toʻgʻrisida shartnoma imzolandi.

1999-yil 26-noyabrda Turkiya tashqi ishlar vaziri Ismoil Jemning Daniyaga tashrifi chogʻida siyosiy, xavfsizlik va mudofaa sohasida hamkorlik boʻyicha „Qoʻshma harakat rejasi“ imzolandi.

„Jyllandsposten“ gazetasida Muhammad paygʻambarning karikaturalari chop etilishi bilan Daniya va Turkiya oʻrtasidagi ikki tomonlama munosabatlar keskinlashgan edi. Oʻsha vaqtdagi Turkiya Bosh vaziri Rajab Toyyib Erdoʻgʻon nashrlarni qoraladi va Daniyada soʻz erkinligini tanqid qildi. .

## Manbalar
Mario Maloča

**Mario Maloča** ()(1989-yil 4-mayda tugʻilgan) — xorvatiyalik professional futbolchi, Gdanskning „Lechiya“ klubida markaziy himoyachi sifatida oʻynaydi. Xalqaro maydonda Xorvatiya terma jamoasi sharafini himoya qiladi.

## Klubdagi faoliyati
Maloča oʻzining yoshlik faoliyatining katta qismini Zagrebning „Dinamo“ jamoasida oʻtkazgan va Zagreb NK, „Inter Zaprešich“ va Kamen Ingraddagi yoshlar jamoalarida toʻp surgan va yoshlar jamoasidan kattalar divizioniga chiqishga harakat qilgan. 2007-yilda Maloča  kattalar divizionidagi grand jamoalardan biri Hajduk Split bilan shartnoma imzolagan.

Maloča Prva HNLdagi debyutini 18 yoshida Hajduk bilan 2007/08-yilgi mavsumda Šibenikga qarshi oʻtkazgan va Igor Tudor, Goran Sablich va Boris Jivkovich kabi taniqli himoyachilar bilan birga oʻynagan. Mavsum tugagach, u Hajduk bilan 5 yillik shartnoma imzolagan. 2015-yilning aprelida u qisqa muddatga B jamoasiga tushirilgan, 2015-yilning iyulida esa „Hajduk“ni tark etgan.

2017-yilning iyul oyida Maloča Bundesliga 2 SpVgg Greuther Furthsafiga qoʻshilgan.

2019-yilning may oyida u Gdanskning „Lechiya“ klubiga 3 yillik shartnoma asosida oʻtgani maʼlum boʻlgan.

## Xalqaro faoliyati
Maloča Xorvatiyaning U-19 va U-21 terma jamoalarida 13 marta oʻyin oʻtkazgan va Xorvatiyaning 2008-yilgi 19 yoshgacha boʻlgan yoshlar oʻrtasidagi Yevropa chempionatida ishtirok etib, Albaniya darvozasiga gol urgan. 2012-yil avgust oyida uni xorvatiyalik murabbiy Igor Shtimac futbol boʻyicha Xorvatiya terma jamoasiga chaqirgan. U Shveysariyaga qarshi oʻrtoqlik oʻyinida debyut qilgan.

## Faoliyat statistikasi

## Yutuqlar
**Hajduk Split**

* Xorvatiya kubogi : 2009-10, 2012-13

**Lechiya Gdansk**

* Polsha Superkubogi : 2019-yil

## Manbalar
Yevrosent

**Evrocent** — Yevropa hamjamiyatiga (EI) aʼzo mamlakatlarning pul birligi. 1 yevro = 100 yevro sent. Tangalar 1, 2, 5, 10, 20 va 50 yevro sentlarda chiqariladi va bir xil nominaldagi tangalarning teskari tomonlari bir xil, old tomoni esa tanga chiqargan mamlakatga qarab farqlanadi.

## Ismlarning oʻzgarishi
Yevropa Ittifoqi Kengashining 1998-yil 3-maydagi 974/98-sonli reglamentining 2-deklaratsiyasiga muvofiq, evro valyuta birligining rasmiy nomi „tsent“ (xususan, barcha rasmiy matnlarda foydalanish uchun). Biroq, uyushma aʼzolariga boshqa, mahalliy nomlardan foydalanish taqiqlanmagan."Evro sent" nomi (Ingliz ,  ital.&nbsp;Evro + Cent-evro+sent)koʻpincha bu fiat valyutasini boshqa sent turlaridan ajratish uchun ishlatiladi.

Yevropa Ittifoqi davlatlarining 23 ta rasmiy tillarida (**qalin bilan** taʼkidlangan)va qaram hududlarda (*kursivda)* Evrocent nomlarining variantlari. Yevrozona aʼzolari taʼkidlangan :
{| class="wikitable" style="text-align:center; font-size:90%" width="100%"
!
## 1 va 2 sentlik tangalardan foydalanish xususiyatlari
1 va 2 sent nomidagi tangalar qonuniy toʻlov vositasi boʻlib, yevrozonaning barcha mamlakatlarida zarb qilinadi, ammo turli mamlakatlarda ulardan foydalanishning oʻziga xos xususiyatlari mavjud.

Finlandiyada, 2002-yilda, yevroga oʻtishda, naqd toʻlovlar uchun summalarni 5 sentgacha majburiy yaxlitlash qonun bilan mustahkamlangan. Fin 1 va 2 sentlik tangalar kollektorlar uchun oz miqdorda zarb qilingan. Agar eʼlon koʻzga koʻringan joyga joylashtirilgan boʻlsa, chakana savdo doʻkonlari 1 va 2 sentlik tangalarni qabul qilmasligi mumkin.

2004-yil 1-sentyabrdan boshlab Niderlandiya umumiy xarid miqdorini 5 sentga majburiy yaxlitlashni oʻrnatdi.

2013-yilda Yevropa Komissiyasi 1 va 2 sentlik tangalarni ishlab chiqarishning yuqori narxi va ularga eʼtibor bermaslik tufayli ulardan foydalanishdan voz kechish imkoniyatini muhokama qildi. Toʻrtta mumkin boʻlgan senariy tayyorlandi:

* hech qanday oʻzgarishsiz tangalardan foydalanishni davom ettirish;
* tangalardan foydalanishni davom ettirish, lekin materialni oʻzgartirish orqali ularni ishlab chiqarish xarajatlarini kamaytirish;
* tangalar chiqarishni toʻxtatish va ularni muomaladan qisqa muddatda olib qoʻyish, shundan soʻng tangalar qonuniy toʻlov vositasi boʻlishni toʻxtatadi;
* qonuniy toʻlov vositasining rasmiy maqomini yoʻqotmasdan, asta-sekin tabiiy ravishda muomaladan chiqib ketadigan tangalar chiqarishni toʻxtatish.

2014-yil boshida Belgiya hukumati parlamentga sotuvchilardan yakuniy miqdorni 5 yoki 10 sentga yaxlitlashni talab qiluvchi qonun loyihasini taqdim etdi.

2015-yil 28-oktyabrda Irlandiya naqd toʻlovlar boʻyicha jami summalarni 5 sentga yaxlitlashni joriy qildi. Ayrim tovarlarning narxi, avvalgidek, eng yaqin sentgacha koʻrsatiladi. Cheklar va kartalar orqali toʻlashda yaxlitlash qoʻllanilmaydi.

## Manbalar


## Havolalar

* 
*
Feast and Famine

***Feast and Famine (Bayram va ocharchilik)*** — 1914-yilda rejessor Sydney Ayres tomonidan suratga olingan Amerika ovozsiz qisqa drama filmi. Bosh rollarni B. Reeves Eason, William Garwood, Harry von Meter, Jack Richardson va Vivian Richlar ijro etgan.

## Havolalar

*
Silvio Marić

**Silvio Marić (****)** (1975-yil 20-martda tugʻilgan) — xorvatiyalik futbol murabbiyi va hujumkor yarim himoyachi sifatida oʻynagan sobiq futbolchi.

## Klubdagi faoliyati
Zagrebda tugʻilgan Marić professional faoliyatini 1992-yilda Zagrebning „Dinamo“ jaomoasida boshlagan. 1998-yilning kuzida u UEFA Chempionlar ligasida Zagrebning „Dinamo“ jamoasi tarkibida barcha oltita guruh oʻyinlarida maydonga tushgan va 1999-yil 4-fevralda 5,8 million dollar evaziga Angliyaning „Newcastle United“ klubiga oʻtgan. U „Newcastle United“da 1999-yil 10-martda „Nottingem Forest“ga qarshi oʻyinda debyut qilgan, lekin hech qachon jamoada asosiy oʻyinchiga aylana olmagan va Premer-ligada 23ta oʻyindan soʻng, 2000-yilda Portugaliyaning „Portu“ klubiga oʻtgan. „Newcastle United“ tarkibida u Angliya kubogi finalida maydonga tushgan birinchi xorvatiyalik futbolchi boʻlgan. Marić 1999—2000-yillardagi UEFA kubogi doirasida „Newcastle“ safida ikkita gol urgan va u Zürich (Bazel)ga qarshi oʻyinda gol urgan.

„Portu“da bir mavsum oʻynaganidan soʻng, Zagrebning „Dinamo“siga qaytgan. 2003-yilda Gretsiyaning „Panatinaikos“ klubiga oʻtgan. „Panatinaikos“da ikki mavsum oʻtkazgandan soʻng, 2005-yilda Zagrebning „Dinamo“siga yana bir bor qaytgan. Biroq, uning jamoadagi roli sezilarli darajada pasayib ketgani va asosan zaxiradan maydonga tushgan. 2005/06-yilgi mavsum oxirida u shartnomasini bekor qilgan va shu tariqa futbolchilik faoliyatini yakunlagan. „Dinamo“ safida 3 ta mavsumda jami 146 ta oʻyinda maydonga tushib, 41 ta gol urgan.

## Xalqaro faoliyati
Marić Xorvatiya terma jamoasi safida xalqaro maydondagi debyutini 1997-yil 30-aprelda 1998-yilgi Jahon chempionati saralashida Gretsiyaga qarshi oʻyinda oʻtkazgan va 1997-yil 6-sentabrda aynan shu saralash uchrashuvida Bosniya va Gersegovinaga qarshi oʻyinda birinchi xalqaro golini urgan. 1995—1997-yillar oraligʻida u Xorvatiyaning 21 yoshgacha boʻlgan terma jamoasida ham bir necha bor maydonga tushgan.

Marić 1998-yilda Fransiyada boʻlib oʻtgan FIFA Jahon chempionati finalida bronza medalini qoʻlga kiritgan Xorvatiya terma jamoasi aʼzosi boʻlgan va turnirda toʻrtta oʻyinda maydonga tushgan. Marić 1997 va 2002-yillar oraligʻida Xorvatiya terma jamoasi safida jami 19 ta oʻyinda gʻalaba qozongan. Marićning Xorvatiya terma jamoasidagi soʻnggi uchrashuvi 2002-yilning 12-oktyabrida Yevro-2004 saralashining ikkinchi oʻyinida Bolgariyaga qarshi uchrashuv boʻlgan.

## Faoliyat statistikasi

### Xalqaro maydondagi gollari

## Yutuqlari
**Dinamo Zagreb**

* Prva HNL : 1992/1993, 1995/1996, 1996/1997, 1997/1998, 2002/2003, 2005/2006
* Xorvatiya kubogi : 1996, 1997, 1998, 2002
* Xorvatiya Superkubogi : 2002-yil

**Porto**

* Taça de Portugaliya : 2001-yil

**Panathinaikos**

* Gretsiya Superligasi : 2003/2004
* Gretsiya kubogi : 2003/2004

## Ordenlar

*  Xorvatiya interlace ordeni — 1998

## Manbalar
Yulduzsimon qo‘ziqorin

**Yulduzsimon qoʻziqorin** () — yulduzdoshlar oilasiga mansub yulduz turkumiga kiruvchi qoʻziqorin turi.

## Tavsifi
Yosh meva tanalari yer ostida, deyarli sharsimon yoki tuxumsimon, diametri 1-4 sm, butun yuzasida miseliya sargʻish iplar bilan qoplangan. Ochilganda ekzoperidium yulduzsimon 5-8 (15) koʻpincha teng boʻlmagan, diametri 1-7 (8) sm boʻlgan nurlarga boʻlinadi, nurlar gigroskopik emas, odatda uchi qisilgan, vaqti-vaqti bilan ochiladi. Ekzoperidiumning miseliya qatlami yupqa, och jigarrangda boʻlib, uning ichida zarralari oʻsib boradi va tezda yoʻqoladi. Oʻrta qatlam tolali, oqish. Ichki qatlam dastlab oq rangga ega, keyin qorayadi va qoʻngʻir tusga kiradi.

Qatlamini oʻrab turgan endoperid oʻsimtasiz, ingichka va yumshoq boʻlib, dastlab och rangli, keyin qoʻngʻirrang boʻladi. Chanchisi konussimon, kamdan-kam hollarda, noaniq chegaralangan, tola-kiprikchali. Qobigʻi yetilganda jigarrang yoki och jigarrang boʻladi.

Qoʻziqorin sporalarda jigarrang, sharsimon yuzasi tuk koʻriniida, diametri 3,5-4,5 mkm. Kapillyasiya iplari ipsimon, qalinligi 7,2 mkm gacha, uchlari yupqalashgan, boʻyalmagan, keyinchalik jigarrang tus oladi.

Bu qoʻzqorin turining maydasi (ya’ni yoshlari) iste’molga yaroqli, uni qaynatmagan holatda oziq-ovqat sifatida ishlatish mumkin.

### Turlari

* *Geastrum rufescens* PERS, 1794 — sargʻish yulduzli qoʻziqorin — kattaroq oʻlchamlarda, ekzoperidium va endoperidiumning qizgʻish rangida kalta poyasi bilan farqlanadi.
* *Geastrum saccatum* FR, 1829 — qopsimon qoʻziqorin — kattaroq sporalari (diametri 4,5-6 mkm), peristomi aniq baland halqa bilan oʻralganligi, ekzoperidiumning jigarrang tashqi yuzasi bilan ajralib turadi, unda axlat zarralari oʻsmaydi.

## Ekologiya va tarqalishi
U ignabargli (koʻpincha qaragʻay) oʻrmonlarda, kamroq bargli oʻrmonlarda, juda kamdan-kam hollarda ochiq joylarda oʻsadi.

Juda keng miqyosda bu tur butun dunyoga tarqalgan.

## Taksonomiyasi
1829-yilda E.M.Friyes tomonidan nashr etilgan turning birinchi haqiqiy tavsifida muallif P.A.Mishelining (1729) *Geaster major, umbilico fimbriato*  chizilgan rasmiga ishora qiladi. Bu chizmada u qoʻziqorinning yetilmagan *Geastrum triplex* koʻrinishini ifodalaydi. Biroq, Friyes boshqa turdagi *Geastrum fimbriatumni*  zamonaviy ma’noda tasvirlab berdi. Turni Friyes tomonidan tasvirlangan Germaniyada Karl Lyudvig Vildenov tomonidan toʻplangan, ammo bu turning namunalari Vildenov gerbariysida topilmagan. 1989-yilda tanlangan neotip Stellan Stellan Sunxede tomonidan 1970-yilda Shvesiya janubida toʻplangan.

## Adabiyotlar

* 
* Sunhede, S. Geastraceae (Basidiomycotina): Morphology, Ecology and Systematics with a Special Emphasis of the North European Species (англ.) // Synopsis Fungorum : journal. — 1989. — Vol. 1. — P. 180. ISBN 82-90724-05-5.
*
Xalqaro musiqashunoslik jamiyati

**Xalqaro musiqashunoslik jamiyati** (, ; , qisqartmasi IMS) — musiqa tadqiqotchilarini birlashtiruvchi xalqaro assotsiatsiya.

## Qisqacha xarakteristikasi
Jamiyat 1927-yil 30-sentyabrda Bazelda (IMS shtab-kvartirasi hozir ham shu yerda joylashgan) Betxoven vafotining 100 yilligiga bagʻishlangan konferensiyada tashkil etilgan. Jamiyatni tashkil etish tashabbuskori fransuz musiqashunosi Anri Pryuner boʻlgan. Jamiyat hududiy boʻlimlarni (mamlakatlar boʻyicha) va alohida olimlarni (mintaqaviy guruhlarga aloqador boʻlmagan) oʻz ichiga oladi. Aʼzolik pullik hisoblanadi; 2013-yil dekabr holatiga koʻra yillik toʻlov 80 shveysariya franki boʻlgan. 2006-yilgi statistik hisobotga koʻra , Rossiya mintaqaviy IMS tashkiloti 4 kishini (shu jumladan uning rahbari L.G.Kovnatskaya) oʻz ichiga olgan.

Xalqaro musiqashunoslik jamiyati professional kongresslarni oʻtkazadi (oxirgi vaqtda, har besh yilda, dunyoning turli shaharlarida) va yiliga ikki marta chiqadigan „Acta Musicologica“ jurnalini nashr etadi. Musiqa manbalarining xalqaro katalogi (RISM) va xalqaro ahamiyatga ega boʻlgan boshqa nufuzli maʼlumotnomalar IMS maslahat kengashi nazorati ostida nashr etiladi.

## Jamiyat prezidentlari

* Piter Vagner (1927—1931)
* Eduard Jozef Dent (1931—1949)
* Knud Eppesen (1949—1952)
* Albert Smeyers (1952—1955)
* Pol Genri Lang (1955—1958)
* Fridrix Blume (1958—1961)
* Donald Jey Graut (1961—1964)
* Vladimir Fyodorov (1964—1967)
* Kurt fon Fisher (1967—1972)
* Eduard Reyezer (1972—1977)
* Lyudvig Finsher (1977—1982)
* Ivan Supichich (1982—1987)
* Kristof Helmut Maling (1987—1992)
* Stenli Seydi (1992—1997)
* Laslo Shomfay (Somfai; 1997-2002)
* Devid Fellous (Fallows; 2002-2007)
* Tilman Seebass (Seebass; 2007-2012)
* Dinko Fabris (2012—2017)
* Daniyel K.L. Chua (2017-22)

## Manbalar

## Adabiyotlar

* *Baumann D., Fabris D.* IMS tarixi (1927—2017). Kassel: Bärenreiter, 2017.

## Havolalar

* Rasmiy sayt
Albaniya — Turkiya munosabatlari

**[[Albaniya]] [[Turkiya|Respublikasi va Turkiya Respublikasi]] oʻrtasidagi diplomatik munosabatlar** rasman 1920-yillarda oʻrnatilgan. Albaniya va Turkiya oʻrtasidagi munosabatlar madaniy va tarixiy omillar tufayli anʼanaviy doʻstona. Albaniyaning Anqarada elchixonasi va Istanbulda bosh konsulligi bor. Turkiyaning Tiranada elchixonasi bor.

Urushlararo va Sovuq urush davrida ikki tomonlama munosabatlar vaqti-vaqti bilan har bir mamlakatning mafkuraviy va geosiyosiy sharoitlari tufayli keskinlik va kelishmovchiliklarga duch keldi. Sovuq urushdan keyingi sharoitda ikkala davlat ham harbiy hamkorlik toʻgʻrisidagi ittifoq shartnomasi va iqtisodiy, siyosiy va madaniy sohalarga oid boshqa shartnomalar bilan bogʻlangan.

Asosan musulmonlardan iborat har ikki davlat ham Islom hamkorlik tashkilotiga aʼzo. Mamlakatlar, shuningdek, NATO va Oʻrta yer dengizi ittifoqining toʻliq aʼzolaridir. Turkiya ham Yevropa Ittifoqiga nomzod davlat maqomiga ega, Albaniya potensial nomzod.

Turkiyada Albaniya bilan madaniy aloqalarini uzmagan 1,3 millionga yaqin alban fuqarolari yashaydi. Kosovoda ham turk ozligi mavjud.

## Munosabatlar
Usmonlilar davrida islomni qabul qilgan koʻplab albanlar turk sultonlariga xizmat qilishgan. Albaniya 1912-yil 28-noyabrda Usmonlilar imperiyasidan mustaqilligini eʼlon qilgan Bolqondagi oxirgi davlat boʻldi. Turkiya Albaniya mustaqilligini birinchilardan boʻlib tan oldi. 2010-yil 2-fevraldan boshlab har ikki davlat fuqarolari oʻz hududlarida 90 kungacha vizasiz qolishlari mumkin.

2012-yil noyabrida Albaniya Falastinga davlat maqomini berish boʻyicha BMT ning ovoz berish jarayonida betaraf boʻlganidan keyin Albaniya-Turkiya munosabatlari keskinlashgan. Turkiya bosh vaziri Albaniya hukumatini maqom berish uchun ovoz berishga koʻndirishga urinib koʻrdi. Erdoʻgʻon jurnalistlarga shaxsan oʻzi prezident Sali Berishaga qoʻngʻiroq qilgani va prezident bilan gaplashgani, bu Albaniyaning pozitsiyasiga taʼsir qilganini va keyingi safar qarshi ovoz berish oʻrniga betaraf qolganini aytdi.

## Manbalar


## Havolalar

* Albaniyaning Turkiyadagi elchixonalari Arxivnaya kopiya
* Turkiyaning Albaniyadagi elchixonasi Arxivnaya kopiya
* Turkiya Tashqi ishlar vazirligi Albaniya bilan munosabatlar haqida
Jetiqongir: Jideli va Jayilma (Dauletkeldi tarixi)

**Jetiqongir: Jideli va Jayilma (Dauletkeldi tarixi)** — 2016-yili Bishkek shahri „Janizaq“ nashriyotida chop etilgan kitob. Kitob muallifi Nurlan Sultonuli Rahimjonov. Sahifalar soni 472 ta.

Qozogʻiston Respublikasi Milliy davlat kitob palatasidam roʻyxatga olish paytida berilgan ISBN raqami 978-601-7211-57-8.

## Xulosa

## Yana qarang

* Qozogʻiston Respublikasi Milliy davlat kitob palatasi
* ISBN

## Manbalar

## Havolalar

* Qozogʻiston Respublikasi Milliy davlat kitob palatasining rasmiy sayti  2012-yil 21-noyabr.
Fate's Turning

**''Fateʼs Turning (Taqdir burilishi) —** 1911-'' yilda rejissyor D.U.Griffit tomonidan suratga olingan, Charles H.West va Stephanie Longfellow ishtirokidagi ovozsiz film.

## Rollar

* Charles H.West — John Louson rolida
* Stephanie Longfellow — uning kelini
* Grace Henderson — Greysning onasi rolida
* Dorothy Bernard — Meri, ofitsiant rolida
* Donald Crisp — xizmatchi rolida
* Adolph Lestina — vazir rolida
* Frencis J. Grandon — shifokor rolida
* Edward Dillon — advokat rolida
* J. Jiquel Lanoe — advokat rolida
* Kate Toncray — xizmatkor
* Elmer Booth — xizmatkor
* Claire McDowell — mehmonxonada va toʻyda
* Alfred Paget — mehmonxonada
* Jack Picford — mehmonxonada
* John T. Dillon — mehmonxonada
* Edwin Avgust — toʻyda
* Marion Sunshine — toʻyda
* Alfred Paget — toʻyda
* Guy Hedlund — toʻyda

## Havolalar

*
The Final Impulse

***The Final Impulse (Yakuniy impuls)*** — 1914-yilda rejessor Thomas Ricketts tomonidan suratga olingan amerika qisqa metrajli filmi.Filmda Winifred Greenwood, Ed Coxen, George Field va Charlotte Burtonlar rol ijro etgan.

## Rollarda

* Winifred Greenwood Marian rolida
* Jek rolida Ed Coxen
* George Field Woodley notanish odam rolida
* Charlotte Burton Rut rolida
* Perry Banks Rutning otasi rolida
* Williamam Bertram temirchi Darby rolida
* Grace Thompson kichkina Helen rolida
* John Steppling Foreman rolida

## Havolalar
*
A Feud in the Kentucky Hills

***A Feud in the Kentucky Hills (Kentukki tepaliklaridagi janjal)*** — 1912-yilda rejissyor D.W. Griffit tomonidan suratga olingan Amerika ovozsiz drama filmi. Biograph company tomonidan suratga olingan.Film XX asr boshlarida Nyu-Jersi shtatidagi Fort-Li yaqinidagi Gudzon Palisadesda Amerikaning birinchi kino sanoatining koʻplab dastlabki kinostudiyalari joylashgan paytda suratga olingan. Qoʻshimcha suratga olish ishlari Pensilvaniya shtatining Milford shahridagi Pik okrugi va uning atrofida boʻlib oʻtgan.

## Rollarda

* Meri Pikford — qiz rolida
* Charles Hill Mailes — ota rolida
* Kate Bruuce ona roliida
* Walter Miller birodarlardan biri rolida
* Robert Harron birodarlardan biri rolida
* Jack Picford birodarlardan biri rolida
* Henry B. Walthall Zabur ijrochisi rolida
* Elmer Booth ikkinchi klan aʼzosi rolida
* Willam J. Butler birinchi klan aʼzosi rolida
* Harry Carey ikkinchi klan aʼzosi rolida
* Frank Evans ikkinchi klan aʼzosi rolida
* Harry Hyde birinchi klan aʼzosi rolida
* J. Jiquel Lanoe ikkinchi klan aʼzosi rolida
* Adolph Lestina ikkinchi klan aʼzosi rolida
* Frank Opperman ikkinchi klan aʼzosi rolida
* W.C. Robinson ikkinchi klan aʼzosi rolida

## Manbalar

## Havolalar

*
Buzg'unchi innovatsiyalar

**"Buzgʻunchi innovatsiya"** () — bozordagi qiymatlar nisbatini oʻzgartiradigan innovatsiyalar. Bu jarayonda avvalgi mahsulotlarning ahamiyati yoʻqolib borishi hisobiga,   raqobatbardoshligi ham yoʻqoladi.   Bu nazariya Kleyton Kristensen tomonidan ishlab chiqilib, 1997-yilda nashr etilgan.

## Tavsif
Buzgʻunchi innovatsiya modeli - bu Kleyton Kristensenning nazariyasi boʻlib, 1997-yilda oʻzining „Innovatorning dilemmasi: Qanday qilib yangi texnologiyalar kuchli kompaniyalarning muvaffaqiyatsizligiga sabab boʻladi“ (The Innovator’s Dilemma: When New Technologies Cause Great Firms to Fail)nomli kitobiga kiritgan.  Ushbu modelni yangi texnologiyalarning firma faoliyatiga ta’sirini tavsiflash uchun qoʻllash mumkin. Kleyton Kristensen jahonning yetakchi kompaniyalari bozorga yangi texnologiyalar kirib kelishi bilan  oʻz ustunlik mavqeini, birinchiliginii yoʻqotish sabablarini oʻrganib chiqdi. „Buzuvchi texnologiyalar“ yangi mahsulotning innovatsion xususiyatlariga ehtiyoji bor, shuning uchun ham uning ayrim nuqsonlariga koʻz yumishga  tayyor  xaridorini topgan paytda hamma narsa oʻzgaradi. Yangi texnologiya rivojlana boshlaydi, ishlab chiqarish hajmi oʻsadi, shu vaqtdan boshlab  „buzuvchi texnologiya“nomi oqlanadi.

Bu turdagi innovatsiyalar umumiy ishlab chiqarish hajmining kamayishiga sabab boʻlishi mumkin (resurslardan foydalanish nuqtai nazaridan yangi segment ahamiyatsiz boʻlib qolgan segmentdan ancha kichik), gap tugatiladigan texnologiyalar haqida ketyapti.

## Misollar
"Buzuvchi innovatsiyalar" ga telefon (telegraf oʻrnini egalladi), paroxodlar (yelkanli kemalarning oʻrniga kirib keldi), yarim oʻtkazgichlar (elektrvakuum qurilmalari oʻrnini bosdi), raqamli kameralar (plyonkaligi oʻrniga kirib keldi), elektron pochta (an‘anaviy pochtanni "yorib " oʻtdi) misol boʻla oladi.

NATO Fan va Texnologiya Tashkiloti (STO) tomonidan 2040-yilgacha boʻlgan davrda aniqlangan ilgʻor texnologiyalar roʻyxatiga sun‘iy intellekt, katta ma’lumotlar, avtonomiya, biosensorlar va kvant texnologiyalari kiradi. 

## Yana qarang

* Strategik innovatsiyalar
* IIodiy vayronkorlik
* Texnologik tartib

## Manbalar
Uch oʻlchamli fazo

**Uch o‘lchamli maydon** -moddiy dunyoning geometrik modelidir. Bu fazo uzunlik, kenglik va balandlik bo’yicha uchta bir xil o'lchamga  ega. Bu uch birlik ortogonal vektorlar bilan tavsiflanadi. Shuning uchun ham uch o‘lchovli maydon deb ataladi. 

Insonning uch o‘lchamli fazo haqidagi tushunchasi uning go‘daklik davridayoq  shakllanib boradi hamda hayoti davomida  harakatlarini muvofiqlashtirishi bilan chambarchas bog‘liq sanaladi. Atrofdagi olamni sezgi organlari bilan uch o‘lchovda idrok etishning vizual qobiliyati chuqurlik idroki deb ataladi.

Analitik geometriyada uch o‘lchamli fazodagi har bir nuqta uchta kattalik - koordinatalar to‘plami sifatida ifodalanadi. Boshida kesishuvchi uchta o'zaro perpendikulyar koordinata o‘qi beriladi. Nuqtaning o‘rni shu uch o‘qga nisbatan tartiblangan  uchlik sonlarni  ko‘rsatish orqali beriladi. Ushbu raqamlarning har biri tegishli o‘q bo‘ylab o‘lchanadigan boshlang‘ich nuqtadan nuqtagacha bo‘lgan masofani ko‘rsatadi, bu nuqtadan boshqa ikkita o’q hosil qilgan tekislikgacha bo‘lgan masofaga teng bo’ladi.   

Bundan tashqari, boshqa koordinata tizimlari ham  mavjud bo‘lib,  ular orasida silindrsimon va sferik tizimlar eng ko‘p qoʻllanadi.

Yana bir qarash chiziqli algebrada mavjud, ya’ni bu yerda chiziq mustaqilligi tushunchasi muhim rol o‘ynaydi. Maydon, qutining balandligi uning uzunligi va kengligiga bog'liq bo’lmaganligi sababli uch o'lchamli hisoblanadi.  Chiziqli algebra tilida fazo uch o'lchovlidir.Chunki har bir nuqta uchta chiziqli mustaqil vektorlarning  kombinatsiyasi bilan berilishi mumkin. Bu fazoviy atamalar bilan aytganda, to'rt o'lchovli, chunki nuqtaning vaqtdagi holati uning fazodagi holatiga bog'liq emas.

Uch o‘lchamli fazo uni boshqa o‘lchamdagi maydonlardan  ajratib turadigan bir qancha xususiyatlarga ega. Masalan, bu eng kichik o‘lchamdagi maydon bo‘lib, unda siz arqonning bir qismiga tugun bog‘lashingiz mumkin. Ko‘pgina fizika qonunlari, masalan, ko‘plab teskari kvadrat qonunlari bizning fazomizning o‘lchami uchta ekanligi bilan bog'liq. 

Nol o‘lchamli, bir o‘lchamli va ikki o‘lchamli  fazolarni uch o'lchamli fazoda joylashgan deb hisoblash mumkin.  Uning o‘zini esa to‘rt o‘lchamli fazo modelining bir qismi deb hisoblash mumkin (to‘rtinchi o‘lchov ba’zan vaqt deb ataladi)  .

5 o'lchamli olam, vitamias & vipisme...

nima bolyapti ozi bilmadim, nimaga menga gapirgisi kelmayapti hayronman aynan hozir yordami kk edi.

## Manbalar
Paxtakor (ayollar futbol klubi)

**Paxtakor ayollar futbol klubi**, qisqacha **Paxtakor-W** — Toshkent shahrining futbol klubi. Oʻzbekiston futbol assotsiatsiyasining Toshkent shahar boʻlimi tomonidan boshqariladi. 2018-yilda tashkil topgan. Ayollar Oliy ligasida qatnashadi.

## Joriy tarkibi
*[[2022-yil]] [[24-oktabr]] holatiga*

## Natijalari

## Boshqaruv tarix

## Manbalar

## Havolalar
Mexanizatsiya

**Mexanizatsiyalash** (, ) — mahsulotning funksional vazifasini oʻzgartirmasdan uning tarkibiy elementlariga oʻzgartirishlar kiritish.

Bu atama mexanizm yordamida  bajariladigan jarayon yoki ishni anglatadi. Mexanizm (mashina) tushunchasiga muhandislik nuqtai nazaridan quyidagicha ta’rif beriladi: “Har bir mashina ma’lum mexanik operatsiyalarni bajarish uchun qurilgan. Ularning har biri jarayonda mashina (mexanizm) dan tashqari yana  boshqa ikkita komponentdan: harakatlantiruvchi kuch va obyektning oʻzidan iborat boʻlib, unga ish deb atash mumkin boʻlgan harakatlar yoʻnaltiriladi. Mexanizm yoki mashina, mohiyatiga koʻra energiya va bajarilgan ish oʻrtasida vositachi boʻlib, ularni bir-biriga moslashtirish uchun moʻljallangan ".

Ba‘zi hududlarda *mexanizatsiya deganda* qoʻl asboblaridan foydalanish tushuniladi. Zamonaviy sharoitda texnologiya yoki iqtisodiyot sohasidagi mexanizatsiyalash hayvonlarning energiyasidan (otlar yoki eshaklar) foydalanishga asoslangan qoʻl asboblari yoki sodda qurilmalarga qaraganda ancha murakkab mexanizmlardan foydalanishni taqozo qiladi. Mexanizatsiyalash, shuningdek, tezlikni oʻzgartirishga qodir boʻlgan qurilmalardan (mashinalardan) foydalanishni anglatadi. Yoki tishli gʻildiraklar, gʻildiraklar yoki shkiv, kamarlar, vallar, eksentrik va boshqa vositalardan foydalangan holda oʻzaro qayta kiruvchi harakatni  aylanuvchi harakatga oʻzgartirish. Ishlab chiqarishni elektrlashtirilgandan soʻng, qoʻlda ishlaydigan kichik mexanizmlarning koʻpchiligi elektr motorlar bilan almashtirildi.

Quyidagicha farqlanadi :

* *qisman mexanizatsiya* - qoʻl mehnati bilan bogʻliq ishlab chiqarishda ayrim operatsiyalar mashinalar yoki mexanizmlar tomonidan bajariladi;
* *kompleks mexanizatsiya* - toʻliq texnologik jarayonni, yoki ma’lum bir mahsulotni yaratishdagi ishlarning barchasini qamrab oladi, bunda xodim mashinalar majmuasini boshqaradi;
* *[[Avtomatika|avtomatlashtirish]]* - ishlab chiqarishni mexanizatsiyalashning eng yuqori darajasi, bunda mashinalar mexanizmlarni boshqaradi va yuqori malakali xodim faqat ishlab chiqarish jarayonini yoʻlga qoʻyib, uni nazorat qilib boradi.

Xulosa qilib aytganda, ishlab chiqarishni kompleks mexanizatsiyalash va avtomatlashtirish texnik taraqqiyotning asosiy zamonaviy yoʻnalishi, unumdorlik va mehnat samaradorligini oshirish, shuningdek, mahsulot sifatini yaxshilashning asosini tashkil etadi. Mexanizatsiyalashning ijtimoiy-iqtisodiy samarasi ishlab chiqarish usuli bilan bogʻliq.

## Shuningdek qarang.
* Muhandislik
* Ishlab chiqarishni avtomatlashtirish

## Manbalar